VILNIAUS RAJONO SAVIVALDYBĖS TARYBA

SPRENDIMAS

DĖL LAIDOJIMO NAMŲ, KREMATORIUMŲ IR KITŲ PASTATŲ, KURIUOSE TEIKIAMOS LAIDOJIMO IR (ARBA) KREMAVIMO PASLAUGOS, STATYBOS GALIMYBIŲ VILNIAUS RAJONO SAVIVALDYBĖS TERITORIJOJE

2018 m. spalio 26 d. Nr. T3-356

Vilnius

Vadovaudamasi Lietuvos Respublikos vietos savivaldos įstatymo 6 str. 19 p., 28 p., 38 p., 41 p., Lietuvos Respublikos žmonių palaikų laidojimo įstatymo 2 str. 12 d., 16 d., 10 str., Lietuvos Respublikos teritorijų planavimo įstatymo 3 str. 1 d. 5 p., 7 p., 4 str. 1 d. 3 p., 3 d., 5 str. 5 d., 6 str. 2 d., 3 d., 21 str. 1 d. 1 p., 2 d. 1 p., 5 p., remdamasi STR 1.01.03:2017 „Statinių klasifikavimas“, patvirtintu Lietuvos Respublikos aplinkos ministro 2016-10-27 įsakymu Nr. D1-713, 5.1.2 ir 7.4 p., Vilniaus rajono savivaldybės teritorijos bendrojo plano, patvirtinto 2009-09-30 Vilniaus rajono savivaldybės tarybos sprendimu Nr. T3-323, sprendinius detalizuojančiu Vilniaus rajono savivaldybės kraštovaizdžio specialiuoju planu, patvirtintu Vilniaus rajono savivaldybės tarybos 2014-12-17 sprendimu Nr. T3-571, įvertinusi laidojimo namų, krematoriumų ir kitų pastatų, kuriuose teikiamos laidojimo ir (arba) kremavimo paslaugos, poreikį, atsižvelgdama į Vilniaus rajono savivaldybės (toliau – Savivaldybė) plėtrą, gyventojų lūkesčius, teisę į sveiką, saugią, darnią gyvenamąją aplinką gyvenamosiose vietovėse, pareigą sudaryti sąlygas privačioms investicijoms, derinti fizinių ir juridinių asmenų interesus dėl teritorijos naudojimo ir veiklos plėtojimo teritorijoje sąlygų, Vilniaus rajono savivaldybės taryba n u s p r e n d ž i a :

1.	Rengti Laidojimo namų, krematoriumų ir kitų pastatų, kuriuose teikiamos laidojimo ir (arba) kremavimo paslaugos, galimų statybos zonų ir/ar vietų Vilniaus rajono savivaldybės teritorijoje parinkimo specialųjį planą (toliau – Specialusis planas).

2.	Prieš pradedant Specialiojo plano rengimo procedūras, parengti Laidojimo namų, krematoriumų ir kitų pastatų, kuriuose teikiamos laidojimo ir (arba) kremavimo paslaugos, galimų statybos zonų ir/ar vietų Vilniaus rajono savivaldybės teritorijoje parinkimo galimybių studiją (toliau – Galimybių studija).

3.	Įpareigoti Vilniaus rajono savivaldybės administracijos direktorių:

3.1.	organizuoti šio sprendimo Specialiojo plano ir Galimybių studijos rengimo procedūras;

3.2.	teikti Vilniaus rajono savivaldybės tarybai tvirtinti Galimybių studijos išvadas;

3.3.	šį sprendimą paskelbti Teisės aktų registre, Savivaldybės tinklalapyje, Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje.

4.	Šis sprendimas įsigalioja kitą dieną po paskelbimo Teisės aktų registre.

5.	Šis sprendimas gali būti skundžiamas per 1 mėnesį nuo jo paskelbimo dienos Vilniaus apygardos administraciniam teismui (Žygimantų g. 2, LT-01102 Vilnius).

Savivaldybės merė	Marija Rekst